Ad d-nadder kra n wungalen i yemseḍfaren i d-yeffɣen s wudem unṣib, kra n yimyura gar-asen uwwin arazen imeqqranen n tira n tsekla n wungal, ad d-nawi kra seg-sen, ttallsen-d ayen tettidir tmetti ama d urrifen d lḥif n tlawin d tmeḥeqqranit n tmeṭṭut, llan daɣen wungalen i d-yettallsen ɣef lɣerba d tmagit d ccfawat n tmurt, yezmer daɣen ad naf amaru yettalles-d deg wungal-is tudert-is, d wayen ttidiren yimdanen i yettidiren yid-s, gar asen, ad d-nadder: - Racid ƐELLIC yura ungal Asfel deg useggas n 1981, Fafa yura-t deg 1986 - Saɛid SAƐDI yura adlis i wumi isemma Askuti deg useggas n 1983, yettwasizreg s wudem unṣib deg 1990.